Държавен вестник, бр. 82, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  82
на министъра на правосъдието в 14-дневен 
срок от влизането в сила на постановлението.
§ 5. (1) В срок до 15 декември 2022 г. Съве-
тът за криминологични изследвания приема 
годишна работна програма за 2023 г.
(2) До края на 2022 г. Съветът за крими-
нологични изследвания може да организира 
извършването на криминологични изследвания 
без приета годишна работна програма.
§ 6. В едномесечен срок от влизането в сила 
на постановлението министърът на правосъди-
ето и главният директор на Главна дирекция 
„Изпълнение на наказанията“ привеждат щата 
на организационните структури в съответствие 
с постановлението.
§ 7. Изпълнението на постановлението се 
възлага на министъра на правосъдието.
§ 8. Постановлението се приема на основание 
чл. 21 от Закона за администрацията.
§ 9. Постановлението влиза в сила от деня 
на обнародването му в „Държавен вестник“.
Министър-председател:  
Гълъб Донев
Главен секретар на Министерския съвет:  
Красимир Божанов
ПРАВИЛНИК
за устройството и дейността на Съвета за 
криминологични изследвания
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройство-
то и дейността на Съвета за криминологични 
изследвания, наричан по-нататък „Съвета“.
Чл. 2. Съветът е експертно консултативно 
звено за анализ на проблемите на престъпност- 
та, причините, които я обуславят, и за разра-
ботване на мерки за тяхното предотвратяване 
и ограничаване. Той организира извършването 
на криминологични изследвания, обсъжда пре-
поръки и становища относно промени в норма-
тивната уредба и дава предложения за такива 
промени, като подпомага Министерския съвет 
при провеждането на наказателната политика.
Чл. 3. Съветът:
1. организира извършването на криминоло-
гични изследвания на:
а) общата престъпност и видовете престъп-
ност в страната, в региони и населени места;
б) процесите на криминализация и вик-
тимизация в обществото, причините за тях и 
предлага анализи и прогнози с оглед на пре-
венцията и контрола;
в) личността на правонарушителите, при-
чините за криминализация и предлага мерки 
за ресоциализация и реинтеграция;
г) жертвите на престъпления, причините за 
тяхното виктимизиране и предлага мерки за 
превенция и подпомагане;
2. приема методиката на конкретните кри-
минологични изследвания;
3. организира извършването на изследвания 
на общественото мнение за наказателния закон;
4. обсъжда и приема докладите от всяко 
изследване и направените с тях предложения;
5. предлага въз основа на резултатите от 
криминологичните изследвания промени в нор-
мативната уредба, както и анализи и прогнози 
с оглед на превенцията и контрола на прес-
тъпността, и различни мерки, свързани с тях;
6. ежегодно в срок до 15 декември на съ-
ответната календарна година приема годишна 
работна програма за следващата календар-
на година, в която се определят приоритетите 
и задачите за следващата година, видовете и 
броят на криминологичните изследвания в 
съответствие с целите, произтичащи от норма-
тивните актове и стратегическите документи, 
и актуалните проблеми в областта на наказа-
телната политика;
7. определя членовете на екипите за из-
вършването на конкретните криминологични 
изследвания и техните ръководители.
Г л а в а  в т о р а
СЪСТАВ И ЧЛЕНСТВО. СЕКРЕТАРИАТ
Чл. 4. (1) Съветът се състои от председател 
и членове.
(2) Председател на Съвета e министърът на 
правосъдието.
(3) Членове на Съвета са:
1. заместник-председателят на Върховния 
касационен съд и ръководител на Наказател-
ната колегия;
2. председателят на Междуведомствения 
съвет по чл. 383, ал. 1 от Закона за съдебната 
власт;
3. заместник-министър на правосъдието, 
председателстващ Съвета по изпълнение на 
наказанията по чл. 32 от Закона за изпълнение 
на наказанията и задържането под стража;
4. министърът на вътрешните работи или 
определен от него заместник-министър;
5. председателят на Централната комисия 
за борба срещу противообществените прояви 
на малолетните и непълнолетните;
6. председателят на Българската асоциация 
по криминология;
7. председателят на Националния статисти-
чески институт;
8. представител на Висшия адвокатски съвет;
9. заместник-директор на Института за дър-
жавата и правото при Българската академия 
на науките;
10. заместник-директор на Института по 
философия и социология при Българската 
академия на науките.
(4) Поименният състав на Съвета се определя 
със заповед на председателя по предложение 
на ръководителите на съответните институции 
по ал. 3.
Чл. 5. Председателят на Съвета:
1. ръководи заседанията и работата на 
Съвета;